gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5519, del 24-05-2007 (2007/6686)

RESOLUCIÓ de 21 de maig de 2007, de la Direcció General d'Administració Autonòmica, per la qual s'amplia el termini establit per a resoldre la convocatòria del Concurs de Mèrits núm. 74/2006.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5519

Data del DOGV
:   24-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6686


Data del document
:   21-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * professió administrativa
    * concurs administratiu

RESOLUCIÓ de 21 de maig de 2007, de la Direcció General d'Administració Autonòmica, per la qual s'amplia el termini establit per a resoldre la convocatòria del Concurs de Mèrits núm. 74/2006. [2007/6686]  
Per la Resolució de 8 de novembre de 2006, de la Direcció General d'Administració Autonòmica, publicada en el DOGV núm. 5.392, de data 21 de novembre de 2006, es convoca Concurs de Mèrits núm. 74/2006, per a la provisió de dos llocs de treball de naturalesa funcionarial, sector administració general, grup A, cap de Servei del CIDAJ, de Presidència de la Generalitat, i cap de l'Oficina per a la Qualitat de Vida, de la conselleria de Benestar Social.  
Tenint en compte que es preveu la impossibilitat de resoldre l'esmentat concurs amb anterioritat a l'acabament del termini previst en la base vuitena de la convocatòria, cal fer ús de la previsió continguda en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tant, i en exercici de les facultats legalment conferides aquesta direcció general, resol:  
Ampliar en sis mesos el termini per a resoldre la Convocatòria núm. 74/2006, per a la provisió de dos llocs de treball de naturalesa funcionarial, sector administració general, grup A, cap del Servei del CIDAJ, de Presidència de la Generalitat, i cap de l'Oficina per a la Qualitat de Vida, de la conselleria de Benestar Social.  
La present resolució posa fi a la via administrativa i en contra no cal interposar cap recurs, de conformitat amb el que disposa l'article 42.6 de la referida Llei 30/1992, segons la redacció que en fa la Llei 4/1999.  
València, 21 de maig de 2007.- El director general d'Administració Autonòmica: Miguel Antonio Crespo Marzal.
Diari Oficial de la Generalitat Valenciana


Sumari del DOGV 5463, del 05-03-2007 (2007/2913)

CORRECCIÓ d'errades de la Resolució de 13 de febrer del 2007, del president del Consell Valencià de l'Esport, per la qual es convoquen les subvencions destinades a les universitats de la Comunitat Valenciana participants en el Campionat Universitari de la Comunitat Valenciana (Lliga CADU) i s'aproven les bases per les quals es regula la concessió d'estes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5463

Data del DOGV
:   05-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2913


Data del document
:   23-02-2007

Organisme emissor
:   Consell Valencià de l'Esport

Tipus de document
:   Correcció d'errades

Correcció d'errades

 Descriptors 

:   * Consell Valencià de l'Esport
    * suport econòmic
    * ajuda pública
    * esport
    * universitat

Havent-se advertit diversos errors en l'annex I i II de la resolució esmentada i publicada en el Diari Oficial de la Comunitat Valenciana de 22 de febrer del 2007, número 5.456, i de conformitat amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a realitzar les corresponents rectificacions.  
En l'annex I:  
- La numeració 3.2.6 i 3.2.7 de l'annex I, són enumerades de forma errònia amb la numeració 6.6.6 i 6.6.7, respectivament. Ha de dir: 3.2.6 i 3.2.7.  
- En el punt 3.6 de l'annex I,  
On diu:  
"El termini de presentació de sol·licituds, junt amb la documentació requerida en l'apartat 3.2, finalitzarà el 27 d'abril del 2007";  
Ha de dir:  
"El termini de presentació de sol·licituds, junt amb la documentació requerida en l'apartat 3.2, finalitzarà el 30 de març del 2007".  
- La numeració 5.1.3 de l'annex I, és enumerada de forma errònia amb la numeració 3.3.3. Ha de dir: 5.1.3.  
En l'annex II:  
- En el model d'instància annex II, en el seu apartat F, "Comunicació",  
On diu :  
"El termini màxim per a resoldre la present sol·licitud és de 3 mesos des que produïsca efectes l'orde de convocatòria, sense perjuí del que preveu l'article 42.5 de la mateixa llei";  
Ha de dir:  
"El termini màxim per a resoldre la present sol·licitud és de 6 mesos des que produïsca efectes l'orde de convocatòria, sense perjuí del que preveu l'article 42.5 de la mateixa llei".  
València, 23 de febrer del 2007.- El president del Consell Valencià de l'Esport, p. d. (Resolució 48.98.3917-AILH núm. 5.435) el secretari autonòmic d'Esport, vicepresident del Consell Valencià de l'Esport: David Serra Cervera.
Diari Oficial de la Generalitat Valenciana


Sumari del DOGV 5637, del 12-11-2007 (2007/13627)

RESOLUCIÓ de 15 d'octubre de 2007, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual s'incrementa la dotació pressupostària que finança el Programa d'Assistència a l'Emprenedor de la convocatòria d'ajudes dirigida als centres europeus d'empreses i innovació de la Xarxa IMPIVA de l'exercici 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5637

Data del DOGV
:   12-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13382


Data del document
:   15-10-2007

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda a les empreses
    * innovació
    * projecte d'investigació
    * ajuda pública

RESOLUCIÓ de 15 d'octubre de 2007, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual s'incrementa la dotació pressupostària que finança el Programa d'Assistència a l'Emprenedor de la convocatòria d'ajudes dirigida als centres europeus d'empreses i innovació de la Xarxa IMPIVA de l'exercici 2007. [2007/13049]  
Mitjançant Resolució de 29 de desembre de 2006 (DOCV núm. 5.422, de 5 de gener de 2007), del president de l'IMPIVA, es convocaren les ajudes dirigides als centres europeus d'empreses i innovació de la Xarxa IMPIVA. L'article 3 de l'esmentada convocatòria establix que l'import global màxim destinat per a la concessió de les ajudes previstes per al Programa d'Assistència a l'Emprenedor és de 3.000.000 d'euros.   
Vistos els informes de data 10 d'octubre de 2007 de l'Àrea de Promoció Empresarial i de l'Àrea de Gestió de l'IMPIVA, i en virtut de les facultats conferides per l'article 5 del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA, resolc:  
Incrementar la dotació pressupostària destinada a finançar les ajudes del Programa d'Assistència a l'Emprenedor de la convocatòria d'ajudes dirigida als centres europeus d'empreses i innovació de la Xarxa IMPIVA convocades per Resolució de 29 de desembre de 2006 (DOCV núm. 5.422, de 5 de gener de 2007), del president de l'IMPIVA, 279.381,43 euros.  
La present resolució entrarà en vigor el dia de hui.  
València, 15 d'octubre de 2007.- La consellera d'Indústria, Comerç i Innovació i presidenta de l'IMPIVA: Belén Juste Picón.
Diari Oficial de la Generalitat Valenciana


Sumari del DOGV 5542, del 26-06-2007 (2007/8275)

Notificació a Laura Ruiz Ballester de requeriment de pagament de débits patrimonials i apercebiment de llançament. Expedient : V-DAFP-145/07.
---------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8275


Data del document
:   14-06-2007

Organisme emissor
:   Institut Valencià de l'Habitatge, SA

Tipus de document
:   Edicte

Notificació a Laura Ruiz Ballester de requeriment de pagament de débits patrimonials i apercebiment de llançament. Expedient : V-DAFP-145/07. [2007/8275]  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen el requeriment de pagament de débits patrimonials i apercebiment de llançament.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en l'Avgda. de la Plata, núm. 50-baix de València, en horari de 9 a 14 hores, de dilluns a divendres, excepte festius, disposant d'un termini, a tal fi, de 15 dies hàbils.  
Expedient: V-DAFP-145/07  
Codi de l'immoble: 6833280323  
Adreça: Francisco Pons, núm. 68, pta.: 8  
Població: Carcaixent  
Adjudicatari: Laura Ruiz Ballester  
Règim de cessió: Arrendament  
Data Requeriment: 29.05.2007   
València, 14 de juny de 2007.- El cap d'Administració del Centre de Gestió d'Habitatge Públic de l'Institut Valencià d'Habitatge SA.: Fernando Maldonado Plá.
Diari Oficial de la Generalitat Valenciana


Sumari del DOGV 5603, del 20-09-2007 (2007/10136)

Notificación sentencia 127/2007 dictada en los autos del juicio ordinario 222/05, a Amparo Lázaro Pérez.
--------------------------------------------------------------------------------------------------------

### Dades del document

Número de DOGV
:   5603

Data del DOGV
:   20-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10085


Data del document
:   17-07-2007

Organisme emissor
:   Jutjat de Primera Instància Número 10 de València

Tipus de document
:   Edicte

Descriptors 

:   * sistema judicial

Notificación sentencia 127/2007 dictada en los autos del juicio ordinario 222/05, a Amparo Lázaro Pérez. [2007/10701]  
Julio Giráldez Blanco, secretari del Jutjat de Primera Instància número 10 de València, fa saber:  
Que en este Jutjat i amb el número d'actuacions i entre les parts que tot seguit s'indiquen, se seguixen les actuacions de juí ordinari en les quals s'ha dictat sentència, que té l'encapçalament i la part dispositiva que diu així:  
«Juí ordinari número 222/2005  
Sentència número 127/2007  
València, 5 de juny de 2007  
Juan Carlos Artero Mora, magistrat titular del Jutjat de Primera Instància número 10 de València, ha vist estes actuacions de juí ordinari, seguides en este Jutjat amb el número 222/2005, promogudes per la Caja de Ahorros del Mediterráneo, representada per la procuradora Basilia Puertas Medina i defesa pel lletrat Francisco M. Torrent Carratalá, contra Amparo Lázaro Pérez, declarada en situació processal de rebel·lia, sobre reclamació de quantitat.  
Decisió   
1. Estimar la demanda interposada per la representació de la Caja de Ahorros del Mediterráneo contra Amparo Lázaro Pérez, i condemnar la demandada a pagar a l'actora la suma de tres mil cent noranta-tres euros amb setanta-set cèntims (3.193,77 euros), més els interessos d'esta pactats en el contracte.  
2. Condemnar la demandada al pagament de les costes processals causades.  
Notifiqueu esta resolució a les parts, i feu-los saber que esta no és ferma i que contra esta es pot interposar recurs d'apel·lació, que s'haurà de preparar en el termini de cinc dies des de la notificació, i es presentarà escrit davant d'este Jutjat en el qual s'haurà de citar la resolució impugnada i manifestar la voluntat de recórrer-la amb expressió dels pronunciaments que s'impugnen.  
Que el secretari expedisca testimoniatge d'esta resolució, el qual s'unirà a les actuacions corresponents, i porteu l'original al llibre de sentències d'este Jutjat.  
Així esta és la meua sentència, que pronuncie, mane i firme.»  
I perquè conste i valga de notificació en legal forma a la demandada Amparo Lázaro Pérez, la qual es troba en parador ignorat, s'expedix este edicte que es publicarà en el Diari Oficial de la Comunitat Valenciana.  
València, 17 de juliol de 2007.- El secretari: Julio Giráldez Blanco.
Diari Oficial de la Generalitat Valenciana


Sumari del DOGV 5435, del 24-01-2007 (2007/129)

Notificació a Auto Servicio Nadal. Expedient número 271/05 SAN.
---------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/129


Data del document
:   28-12-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge, a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 271/05 SAN.  
Interessat: Auto Servicio Nadal.  
Últim domicili conegut: camí del Mar, s/n, de Mareny Blau-Sueca (València).  
Assumpte: proposta de resolució que dicta la instructora de l'expedient i sanció que dicta el director territorial de Territori i Habitatge de València el 19 d'octubre de 2006.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46079 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 28 de desembre de 2006.- El sotssecretari: Ramón Doménech Doménech.
Diari Oficial de la Generalitat Valenciana


Sumari del DOGV 5520, del 25-05-2007 (2007/6751)

Notificació a Transportes y Ganado Cañero, SL. Expedient número PSA/V/31/2006.
------------------------------------------------------------------------------

### Dades del document

Número de DOGV
:   5520

Data del DOGV
:   25-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/6751


Data del document
:   10-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació a Transportes y Ganado Cañero, SL. Expedient número PSA/V/31/2006. [2007/6751]  
  
\* \* \* \* \*  
De conformitat amb les disposicions de l'article 61, en relació amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, atés que no s'ha pogut realitzar la notificació corresponent al domicili de l'interessat que es detalla a continuació per causa no imputable a esta administració, amb este escrit se'l cita perquè comparega en el termini de deu dies comptadors a partir de l'endemà de la publicació d'esta citació en el Diari Oficial de la Comunitat Valenciana, on s'ha remés esta comunicació, a la seu de la Direcció General d'Investigació, Desenrotllament i Innovació Agropecuària de la conselleria d'Agricultura, Pesca i Alimentació, situada al carrer d'Amadeu de Savoia, núm. 2, de València, en dies laborables de dilluns a divendres, i de 9.00 a 14.00 hores, a l'efecte de ser notificat dels actes referents al procediment que s'indicarà, de la tramitació del qual és responsable esta direcció general. Si, transcorregut este termini, no ha comparegut, es considerarà practicada la notificació corresponent des de l'endemà del seu venciment.  
València, 10 de maig de 2007.- El director general d'Investigació, Desenrotllament i Innovació Agropecuària: Eduardo Primo Millo.
Diari Oficial de la Generalitat Valenciana


Sumari del DOGV 5608, del 27-09-2007 (2007/11403)

Constitució de l'acolliment 708/2007. Notificació de la interlocutòria a El Hachemi Soullami y Edgar Ricardo Rodríguez Álvarez.
-------------------------------------------------------------------------------------------------------------------------------

### Dades del document

Número de DOGV
:   5608

Data del DOGV
:   27-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/11460


Data del document
:   03-09-2007

Organisme emissor
:   Jutjat de Primera Instància Número 9 de València

Tipus de document
:   Edicte

Descriptors 

:   * sistema judicial

Constitució de l'acolliment 708/2007. Notificació de la interlocutòria a El Hachemi Soullami y Edgar Ricardo Rodríguez Álvarez. [2007/11683]  
Constitució de l'acolliment - 000708/2007  
Demandant: CBS  
Antonio Rodríguez-Moldes Peiró, secretari del Jutjat de Primea Instància número 9 de València, mitjançant este edicte fa saber:  
Que en les actuacions de constitució de l'acolliment, amb el número 000708/2007, a instància de CBS, en data 3 de setembre de 2007, s'ha dictat la interlocutòria que té la part dispositiva següent:  
«S'acorda l'acolliment familiar permanent dels menors Sergio Rodríguez Pons i Tamara i David Soullami Pons, per la persona seleccionada, iaia materna, que haurà de complir les obligacions inherents a la funció que se li atorga davall la vigilància superior del ministeri fiscal. Contra esta resolució cal preparar un recurs d'apel·lació en un sol efecte en el termini de cinc dies des de la seua notificació».  
I perquè valga de notificació en la forma escaient a El Hachemi Soullami i a Edgar Ricardo Rodríguez Álvarez, expedisc i firme este edicte.   
València, 3 de setembre de 2007.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 5492, del 18-04-2007 (2007/4701)

RESOLUCIÓ de 2 d'abril de 2007, de la Conselleria de Cultura, Educació i Esport, per la qual s'accepta la donació efectuada per José Biot Molins a favor de la Generalitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4701


Data del document
:   02-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * donació
    * obra d'art
    * cultura regional

José Biot Molins ha tingut la generositat d'oferir a la Generalitat, a títol gratuït, la donació de dos quadros de la seua autoria i propietat.  
Els quadros objecte de la donació són els següents:  
- "Son Olesa". 2005. Oli sobre tela, de 180 x 130 cm.  
- "Estrats I". 2006. Oli sobre tela, de 146 x 180 cm.  
D'acord amb els informes emesos per un tècnic competent, l'esmentada donació és del màxim interés per a la Generalitat. Així mateix, es fa constar en els esmentats informes que el quadro titulat "Estrats I", s'entrega com a condició aparellada a l'obtenció del Premi de les Arts Plàstiques de la Generalitat, concedit este mateix any a José Biot Molins.  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat, que establix que l'acceptació d'herències, llegats i donacions a favor de la Generalitat, quan es referisca a béns mobles integrants en el patrimoni cultural valencià, correspon a la Conselleria competent en matèria cultural.  
I fent ús de les competències assignades a la Conselleria de Cultura, Educació i Esport pel Decret 8/2004, de 3 de setembre, i les funcions atribuïdes al seu titular per l'article 6 del Decret 183/2004, d'1 d'octubre, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:  
Primer  
Acceptar la donació de José Biot Molins, realitzada a favor de la Generalitat, de dos quadros de la seua autoria i propietat, la fotografia i dades tècniques dels quals s'adjunten com a documents inseparables d'esta resolució. El valor de l'esmentada donació s'estima en 30.000 euros.   
Segon  
Esta resolució produirà efectes l'endemà de la notificació al donant, en els termes que preveuen els articles 58 i 59 de la Llei 30/1992, de 26 de novembre, i en l'article 623 del Codi Civil.  
La present acceptació serà comunicada a la Conselleria d'Economia, Hisenda i Ocupació.  
València, 2 d'abril de 2007.- El conseller de Cultura, Educació i Esport: Alejandro Font de Mora Turón.
Diari Oficial de la Generalitat Valenciana


Sumari del DOGV 5463, del 05-03-2007 (2007/1647)

Informació pública de la modificació dels articles 17 i 22 de les normes urbanístiques del pla parcial del sector 9 de l'Alter.
-------------------------------------------------------------------------------------------------------------------------------

### Dades del document

Número de DOGV
:   5463

Data del DOGV
:   05-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1647


Data del document
:   01-02-2007

Organisme emissor
:   Ajuntament de Silla

Tipus de document
:   Informació Pública

Descriptors 

:   * Silla
    * administració local
    * pla d'urbanisme

Per acord plenari celebrat en sessió ordinària el dia 30 de gener de 2007, i segons disposa l'article 90.2 en relació amb l'article número 83.2.a) de la Llei 16/2005, de 30 de desembre, de la Generalitat, Urbanística Valenciana, s'ha acordat sotmetre a informació pública la modificació dels articles 17 i 22 de les normes urbanístiques del pla parcial del sector 9 de l'Alter, d'aquest municipi, durant el termini d'un mes comptador des del dia següent de la publicació d'aquest anunci en el Diari Oficial de la Generalitat Valenciana, perquè es puguen formular al·legacions i suggeriments.  
La documentació pertinent es troba en el Departament d'Urbanisme, situat al carrer Llibertat, número 2, de Silla.  
Silla, 1 de febrer de 2007.- L'alcalde: Josep L. Pitarch Tortajada.